

**REPUBLIKA HRVATSKA**

**MINISTARSTVO PRAVOSUĐA I UPRAVE**

**UPRAVA ZA ZATVORSKI SUSTAV I PROBACIJU**

**Zatvor u Karlovcu**

KLASA: 112-03/21-01/122

URBROJ: 514-10-06-04/01-21-07

Karlovac, 30. prosinca 2021.

**POZIV NA RAZGOVOR (INTERVJU)**

**KANDIDATIMA PRIJAVLJENIM NA OGLAS ZA PRIJAM U DRŽAVNU SLUŽBU**

Pozivaju se kandidati prijavljeni na Oglas za prijam u državnu službu na određeno vrijeme objavljen dana 24. prosinca 2021. godine na web stranici Ministarstva pravosuđa i uprave, te Hrvatskog zavoda za zapošljavanje za prijam u državnu službu na određeno vrijeme, radi zamjene duže odsutnog službenika, do njegovog povratka na rad koji je stalno raspoređen na radno mjesto u Ministarstvo pravosuđa i uprave, Uprava za zatvorski sustav i probaciju, Zatvor u Karlovcu: **- strukovni učitelj – kuhar - 1 izvršitelj/ica,**

na razgovor (intervju) koji će se održati u prostorijama Zatvora u Karlovcu

na adresi Jurja Haulika 1, 47 0000 Karlovac

**u petak 7. siječnja 2022. godine s početkom u 10,00 sati**

1. Razgovoru mogu pristupiti samo kandidati koji ispunjavaju formalne uvjete oglasa. Razgovoru (intervjuu) ne mogu pristupiti kandidati koji su zaprimili obavijest da se ne smatraju kandidatima jer nisu podnijeli pravodobnu i potpunu prijavu i/ili ne ispunjavaju formalne uvjete oglasa.

2. Za kandidata koji ne pristupi razgovoru smatra se da je povukao prijavu i više se neće smatrati kandidatom prijavljenim na oglas.

3. Kandidati su dužni sa sobom imati važeću osobnu iskaznicu i sami snose troškove dolaska i prisustvovanja razgovoru.

4. Kandidati su dužni prilikom dolaska na testiranje predočiti EU digitalnu COVID potvrdu ili drugi odgovarajući dokaz o cijepljenju, preboljenju odnosno testiranju.

Sukladno članku 5. Odluke o uvođenju posebne sigurnosne mjere obveznog testiranja dužnosnika, državnih službenika i namještenika, službenika i namještenika u javnim službama, službenika i namještenika u lokalnoj i područnoj (regionalnoj) samoupravi te zaposlenika trgovačkih društava i ustanova Stožera civilne zaštite Republike Hrvatske („Narodne novine“ broj 121/21) od 12. studenog 2021. godine, obveza predočavanja EU digitalne COVID potvrde ili drugog odgovarajućeg dokaza o cijepljenju, preboljenju odnosno testiranju odnosi se i na sve stranke koje dolaze u službene prostorijeu kojima rade osobe iz točke I. ove Odluke, sve pružatelje usluga koji pružaju različite usluge u tim prostorima ili su angažirani za određene poslove u njihovim prostorima ili druge osobe koje dolaze u njihove prostore po bilo kojoj osnovi.

Odluka je dostupna na sljedećoj poveznici: <https://narodne-novine.nn.hr/clanci/sluzbeni/2021_11_121_2087.html>

5. Za vrijeme razgovora (intervjua) kandidati su dužni poštivati kućni red Zatvora u Karlovcu i postupati po uputama službenih osoba. U slučaju kršenja kućnog reda ili nepridržavanja uputa službenih osoba kandidati će biti udaljeni, te će se smatrati da su povukli prijavu na oglas.

6. Razgovor (intervju) provodi Komisija za provedbu oglasa, a kroz razgovor utvrđuje stečeno radno iskustvo u struci radi utvrđivanja znanja, sposobnosti i vještina bitnih za obavljanje poslova radnog mjesta, rezultate ostvarene u dosadašnjem radu, te interese, profesionalne ciljeve i motivaciju za rad u državnoj službi.

7. Rezultati intervjua boduju se na način da svaki kandidat može ostvariti od 1 do 10 bodova. Smatra se da je kandidat zadovoljio na intervjuu ako je dobio najmanje 5 bodova.

8. Nakon provedenog razgovora Komisija utvrđuje rang-listu kandidata prema ukupnom broju bodova ostvarenih na razgovoru (intervjuu), te dostavlja upravitelju Zatvora u Karlovcu Izvješće o provedenom postupku.

9. O rezultatima oglasa kandidati će biti obaviješteni javnom objavom rješenja o prijmu u državnu službu izabranog kandidata na web stranici Ministarstva pravosuđa i uprave <https://mpu.gov.hr/> . Dostava rješenja svim kandidatima smatra se obavljenim istekom osmog dana od objave na web stranici Ministarstva pravosuđa i uprave.

 Komisija za provedbu oglasa